**Ministru kabineta noteikumu projekta „Informācijas apmaiņas un uzraudzības kārtība Iekšējā tirgus informācijas sistēmas ietvaros, informācijas apmaiņā iesaistīto iestāžu atbildība un Eiropas profesionālās kartes izdošanas un anulēšanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Informācijas apmaiņas un uzraudzības kārtība Iekšējā tirgus informācijas sistēmas ietvaros, informācijas apmaiņā iesaistīto iestāžu atbildība un Eiropas profesionālās kartes izdošanas un anulēšanas kārtība” (turpmāk – projekts) izstrādāts, pamatojoties uz:   1. Likuma „Par reglamentētajām profesijām un profesionālās kvalifikācijas atzīšanu” (turpmāk – kvalifikācijas atzīšanas likums) 56.panta pirmās daļas 2., 3., 4., 5. punktu; 2. Eiropas Parlamenta un Padomes 2013.gada 20.novembra Direktīvu Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ) (turpmāk – grozījumu direktīva) un Eiropas Komisijas 2015. gada 24. jūnija Īstenošanas regulu Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – regula Nr.2015/983). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekta mērķis ir nodrošināt grozījumu direktīvas un regulas Nr.2015/983 tiesību normu, kas paredz Eiropas profesionālās kartes (turpmāk – EPK) izdošanu un informācijas apmaiņu par personām ar profesionālo kvalifikāciju, kurām ir ierobežotas vai liegtas tiesības veikt profesionālo darbību reglamentētajās profesijās jeb t.s. „brīdinājuma mehānisms” *(alert mechanism)*, pārņemšanu Latvijā. Gan EPK izdošana, gan brīdinājumu nosūtīšana un saņemšana tiek veikta ar Iekšējā tirgus informācijas sistēmas (turpmāk – IMI sistēma) starpniecību un praksē abi šie mehānismi darbosies kā papildus moduļi IMI sistēmā.  Spēkā ir Ministru kabineta 2010.gada 14.septembra noteikumi Nr.848 „Noteikumi par informācijas apmaiņu iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un informācijas apmaiņas uzraudzību” (turpmāk – noteikumi Nr.848) un EPK un brīdinājumu apmaiņas kārtību pamatoti būtu noteikt ar grozījumiem noteikumos Nr.848, tomēr, tā kā šajā gadījumā kopējais grozījumu apjoms pārsniegtu ½ no noteikumos Nr.848 ietvertajām normām, saskaņā ar Ministru kabineta 2009.gada 3.februāra noteikumu Nr. 108 „Normatīvo aktu projektu sagatavošanas noteikumi” 140.punktu, projekts ir sagatavots nevis kā grozījumi noteikumos Nr.848, bet jauns noteikumu projekts.  Brīvas pakalpojumu sniegšanas joma ir saistīta ar Eiropas Parlamenta un Padomes 2006.gada 12.decembra Direktīvu 2006/123/EK par pakalpojumiem iekšējā tirgū. Pašlaik spēkā ir normatīvie akti IMI sistēmas izmantošanai brīvas pakalpojumu sniegšanas jomā: Brīvas pakalpojumu sniegšanas likums un noteikumi Nr.848. Ar IMI sistēmas starpniecību tiek īstenota dalībvalstu atbildīgo iestāžu savstarpējā administratīvā sadarbība Eiropas Savienības iekšējo tirgu reglamentējošo Eiropas Savienības tiesību aktu īstenošanā un piemērošanā, lai nodrošinātu pakalpojumu sniedzēju un to sniegto pakalpojumu uzraudzību. IMI sistēmā tiek īstenota arī informācijas apmaiņa starp dalībvalstu kompetentajām institūcijām profesionālās kvalifikācijas atzīšanas jomā. Eiropas Parlamenta un Padomes 2005.gada 7.septembra Direktīva 2005/36/EK par profesionālo kvalifikāciju atzīšanu (turpmāk – direktīva) jau iepriekš noteica pienākumu dalībvalstīm savstarpēji sadarboties un apmainīties ar informāciju, bet līdz ar grozījumu direktīvas pieņemšanu IMI sistēmas kā informācijas apmaiņas rīka loma pieaug.  Noteikumu Nr.848 2.punkts paredz atsauci uz Eiropas Parlamenta un Padomes 2012. gada 25. oktobra Regulas (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (turpmāk – regula Nr.1024/2012) pielikumu, kas tiešā veidā skar privātpersonas (datu subjekta) tiesības un tiesisko paļāvību, ka atbildīgās iestādes izmantos iekšējā tirgus informācijas sistēmu tikai regulas Nr.1024/2012) pielikumā uzskaitīto ES tiesību aktu ietvaros. Turklāt MK noteikumu Nr.848 2.punktā ir norādīta atsauce uz regulas Nr.1024/2012 pielikumu, kas ir uzskatāma par atsauci uz tieši piemērojamu tiesību aktu, nevis konkrētām Direktīvām. Noteikumu nr.848 2.punkts tiek papildināts ar atsauci uz regulu Nr.2015/983.  EPK ir elektronisks sertifikāts, kas apliecina personas izglītību un profesionālo kvalifikāciju apliecinošo dokumentu atbilstību nosacījumiem, ar kādiem atzīstama pastāvīgai profesionālai darbībai vai īslaicīgu profesionālo pakalpojumu sniegšanai dalībvalstīs nepieciešamā profesionālā kvalifikācija. Lai arī EPK nebūs obligāta personai, ja tā izvēlēsies līdzšinējo profesionālo kvalifikāciju atzīšanas procedūru, grozījumu direktīva uzliek pienākumu dalībvalstīm izpildīt priekšnoteikumus, lai personām būtu iespējams izmantot savas tiesības saņemt EPK. EPK izdošanu Latvijā paredzēts organizēt maksimāli racionāli, nosakot tikai vienu par EPK izdošanu atbildīgo institūciju, kaut arī regula Nr.2015/983 ļauj izvēlēties katrai profesijai savu institūciju. Kvalifikācijas atzīšanas likuma 56. panta trešās daļas 4.punkts nosaka, ka Akadēmiskais informācijas centrs (turpmāk – AIC) ir institūcija, kas izdod un anulē EPK, kā arī IMI sistēmā nodrošina visas ar EPK izdošanu saistītās informācijas apstrādi. Izglītības un zinātnes ministrija (turpmāk – ministrija) kā viens no AIC dibinātājiem, atbilstoši izglītības un profesionālo kvalifikāciju atzīšanas tendencēm Eiropā, kā arī īstenojot Latvijas kā Eiropas savienības dalībvalsts pienākumus, ir paredzējusi šo institūciju veidot kā profesionālu diplomatzīšanas un profesionālās kvalifikācijas atzīšanas centru Latvijā, tā pastāvīgu uzdevumu veikšanu paredzot Izglītības likumā, Augstskolu likumā, kvalifikācijas atzīšanas likumā. AIC uzdevumi laika gaitā kopš tā nodibināšanas 1994.gadā ir paplašinājušies, tas ir uzkrājis pieredzi un kompetenci, kā arī ieguvis starptautisku atpazīstamību un labu reputāciju. Līdz ar to ir racionāli un pamatoti profesionālās kvalifikācijas atzīšanai saturiski radniecīgo EPK izdošanas funkciju īstenot tieši AIC. EPK pieteikumu apstrāde un lēmumu pieņemšana par EPK izdošanu ir saistīta gan ar EPK pretendenta iesniegto dokumentu autentiskuma apliecināšanu, gan ar pārbaudi, vai šie dokumenti apliecina personas izglītības un iegūtās profesionālās kvalifikācijas atbilstību reglamentētajai profesijai izvirzītajām prasībām. EPK pretendentam IMI sistēmā izveidotajā pieteikumā ir augšupjāielādē tie dokumenti, kuri ir noteikti Regulas Nr.2015/983 II pielikumā un AIC ir jāpārbauda šo dokumentu autentiskums. Tā kā Latvijā nav izveidots Diplomu reģistrs, visracionālākais veids, kā pārliecināties par izglītību apliecinošo dokumentu autentiskumu, ir izmantot tos reģistrus, kur šie dati jau ir uzkrāti, proti, Ārstniecības personu un ārstniecības atbalsta personu un Farmaceitu un farmaceitu asistentu reģistriem, bet personas identitāti apliecinošo dokumentu autentiskuma pārbaudi var veikt, izmantojot Iedzīvotāju reģistra datus. Tādēļ ir nepieciešams noteikt kārtību raitai informācijas apritei starp atbildīgajām institūcijām. Tādēļ ir jāparedz iespēja AIC savlaicīgi saņemt informāciju no Iekšlietu ministrijas Pilsonības un migrācijas lietu pārvaldes, kas pārzina Iedzīvotāju reģistru, Veselības ministrijas Veselības inspekcijas, kas pārzina Ārstniecības personu un ārstniecības atbalsta personu un Latvijas Farmaceitu biedrības, kas pārzina Farmaceitu un farmaceitu asistentu reģistru, kā arī institūciju, kas izsniedz profesionālās kvalifikācijas atzīšanas apliecības reglamentētajās profesijās, sadarbību.  AIC, pārbaudot pretendenta iesniegtos dokumentus, veiks personas datu apstrādi, saņemot personas datus no trešajām personām. Kvalifikācijas atzīšanas likuma 56.panta trešās daļas 4.punktā ir noteikts, ka AIC „…nodrošina … ar pretendenta personiskās lietas vešanu saistīto informāciju, tās apstrādi un tālāku virzību…”. IMI sistēmas izmantošanā kopumā personas datu aizsardzība ir viens no galvenajiem mērķiem, tādēļ IMI sistēmā pieeja datiem ir ļoti ierobežota. IMI sistēma darbojas saskaņā ar regulu Nr.1024/2012, kura ievēro Eiropas Parlamenta un Padomes 1995.gada 24.oktobra Direktīvu 95/46/EK par personu aizsardzību attiecībā uz personu datu apstrādi un šādu datu brīvu apriti, kā arī citiem Eiropas Savienības tiesību aktiem.  Noteikumi Nr.848 nosaka, ka personu datu apmaiņa un apstrāde notiek saskaņā ar regulu Nr. 1024/2012 un normatīvajiem aktiem datu aizsardzības jomā.  Lēmumu par EPK izdošanu, atteikumu izdot vai pagarināt EPK derīguma termiņu ir jāpieņem viena mēneša laikā, tomēr gadījumos, kad objektīvi nepieciešama papildus informācijas iegūšana vai pārbaude, ir iespējams lēmuma pieņemšanas termiņu pagarināt. Grozījumu direktīvā atļautais maksimālais termiņa, par kuru var pagarināt lēmuma par profesionālās kartes izdošanu pieņemšanu, pagarinājums ir īsāks nekā Administratīvā procesa likumā pieļautais.  EPK izdošana ir maksas pakalpojums un samaksas apjoms ir noteikts Ministru kabineta 2015.gada 14.jūlija noteikumos Nr.409 „Nodibinājuma "Akadēmiskās informācijas centrs" maksas pakalpojumu cenrādis” (turpmāk – noteikumi Nr.409), kura grozījumi izsludināti Valsts sekretāru sanāksmē 2016.gada 14.janvārī (VSS-31). Informācija par samaksas apjomu pretendentam būs pieejama IMI sistēmā saskaņā ar regulas Nr.2015/983 3.pantu, kur tā būs ievadīta nekavējoties pēc grozījumu noteikumos Nr.409 stāšanās spēkā. Apliecinājums par veikto samaksu ir viens no pretendenta iesniedzamajiem dokumentiem, līdz ar to, ja pretendents samaksu neveic, vienas nedēļas laikā pretendents tiek informēts, ka EPK saņemšanai iesniegto dokumentu kopa nav pilnīga un tikai pēc visu dokumentu iesniegšanas tiek turpināta EPK pieteikuma izskatīšana.  Grozījumu direktīva nosaka pienākumu ikvienai dalībvalstij nodrošināt brīdinājumu izsūtīšanu, t.i., proaktīvi brīdināt citas dalībvalstis par to, ka personai ar profesionālo kvalifikāciju reglamentētajā profesijā, kas skar sabiedrības veselību vai veterinārmedicīnu, vai kurā profesionālā darbība ir saistīta ar bērniem, ir ierobežotas vai liegtas tiesības strādāt profesijā. Brīdinājums ir jānosūta neatkarīgi no tā, vai persona, uz kuru tas attiecas, ir izmantojis kādas tiesības saskaņā ar direktīvu 2005/36/EK vai pieteicies savas profesionālās kvalifikācijas atzīšanai. Projekts nosaka, ka tiesa vai institūcijas, kas sertificē personas ar profesionālo kvalifikāciju vai izsniedz profesionālās kvalifikācijas atzīšanas apliecības reglamentētajās profesijās, elektroniski paziņo attiecīgo nolēmumu, ar kuru personai ierobežotas vai liegtas tiesības strādāt profesijā, AIC, kas to ievietos IMI sistēmā.  Ziņas par tiesu nolēmumiem un prokuroru priekšrakstiem par sodu, ar kuriem personām tiek aizliegts veikt noteiktas profesionālas darbības, tiek uzkrātas Sodu reģistrā. Minētās ziņas Sodu reģistrs saņem no Tiesu informācijas sistēmas, kuras pārzinis ir Tieslietu ministrija, un Kriminālprocesa informācijas sistēmas, kuras pārzinis ir Iekšlietu ministrijas Informācijas centrs, bet tajos norādītie profesijas veidi šobrīd nav kodificēti, un to automātiska apstrāde – saņemšana no Tiesu informācijas sistēmas un Kriminālprocesa informācijas sistēmas un nodošana AIC nav iespējama. Tāpēc nepieciešams veikt izmaiņas Tiesu informācijas sistēmā, Kriminālprocesa informācijas sistēmā un Sodu reģistrā paredzot, ka norādītās informācijas sistēmas tiek papildinātas, lai sniedzot ziņas par aizliegumu veikt noteiktas profesionālas darbības ziņas par profesionālo darbības veidu tiktu ņemtas no kodifikatora, kurā būtu iekļauti profesionālo darbības veidu nosaukumi. Vienlaikus, lai nodrošinātu AIC nepieciešamo ziņu saņemšanu, Sodu reģistra pusē nepieciešams arī izveidot saskarni AIC lietotājiem, ar kuras palīdzību tie tiktu informēti par aizlieguma piemērošanu, un varētu iegūt ziņas, kuras noteiktas projekta 6.punktā par noteikumu Nr.848 33.2 punktu.  Līdz 2017.gada 30.jūnijam datu apmaiņa notiks manuālā režīmā, bet sākot no 2017.gada 1.jūlija, informācijas apmaiņai starp Tiesu informācijas sistēmu un Sodu reģistru ir jānotiek tiešsaistes datu apmaiņas režīmā. Saņemot brīdinājumu no citām dalībvalstīm, AIC to pārsūtīs institūcijai, kas izsniedz profesionālās kvalifikācijas atzīšanas apliecības reglamentētajās profesijās.  IMI sistēmas vidē pašlaik ir iespējami četru veidu atbildīgo iestāžu uzdevumi:   1. Nacionālais IMI sistēmas koordinators (*National IMI Coordinator*) jeb NIMIC, kas atbild par to, lai IMI sistēmā būtu reģistrētas vajadzīgās iestādes un lai tām būtu pieejami savai kompetences jomai atbilstoši darbplūsmu moduļi, atbalsta lietotājus un nodrošinot IMI sistēmas efektīvu darbību; 2. piekļuves pārvaldnieks *(Access manager)*, kuriem ir tiesības reģistrēt jaunas iestādes un lietotājus, piešķirt piekļuvi konkrētiem IMI sistēmas moduļiem un tās nodrošina, ka dati par iestādēm ir aktuāli; 3. koordinators (*Coordinator*), kas noteiktā modulī var pārraudzīt informācijas apmaiņu un, iespējams, apstiprināt izejošos pieprasījumus, atbildes, paziņojumus vai brīdinājumus, ko sagatavojušas tās iestādes, kurām koordinators ir piesaistīts; 4. iestāde *(Authority)* - jebkura iestāde reģistrēta IMI sistēmā;   IMI sistēmai paplašinoties un nākot klāt jaunām jomām, kurās valsts iestādes var apmainīties ar informāciju, aktualizējusies nepieciešamība arī katram no IMI sistēmas moduļiem piesaistīt klāt vienu vai vairākas kompetentās iestādes jeb „koordinatorus” (piemēram, kultūras priekšmetu atgriešanas modulī – Valsts kultūras pieminekļu aizsardzības inspekcija vai EPK modulī – Akadēmiskās informācijas centrs). Lai nosaukumi nedublētos un būtu skaidri atšķirama katras iestādes loma un uzdevumi, iepriekšējais apzīmējums „deleģētais IMI sistēmas koordinators” IMI sistēmā tika aizstāts ar „piekļuves pārvaldnieks”. Šī brīža noteikumu Nr.848 redakcijā joprojām ir saglabājies apzīmējums „deleģētais IMI sistēmas koordinators”, ko ir nepieciešams mainīt atbilstoši izmaiņām IMI sistēmā.  Noteikumu projekts paredz precizēt noteikumu Nr.848 44.punktu, nosakot kārtību, kādā redakcijā pašvaldības dome iesniedz saistošos noteikumus saskaņošanai Eiropas Komisijai un citām dalībvalstīm. Šī brīža noteikumu Nr. 848 44.punkta redakcija paredz, ka saistošie noteikumi, kas izstrādāti saskaņā ar Brīvas pakalpojumu sniegšanas likuma 15.panta septītajā daļā un noteikumu Nr.848 43.punktā noteikto, kā tehniskie noteikumi ir jāpaziņo Eiropas Komisijai un citām dalībvalstīm redakcijā, kādā tie tiek iesniegti pēc saskaņošanas Ministru kabinetā. Ņemot vērā, ka pašvaldību dome saistošos noteikumus neiesniedz Ministru kabinetā, tiek paredzēti grozījumi, kas precizē un paredz, ka pašvaldību dome saistošos noteikumus paziņo Eiropas Komisijai un citām dalībvalstīm tādā redakcijā, kādā saistošie noteikumi ir sagatavoti pēc Brīvas pakalpojumu sniegšanas likuma 14.panta 2.1 daļā, 15.panta sestajā daļā un likuma “Par pašvaldībām” 45.pantā noteiktās saskaņošanas ar Vides aizsardzības un reģionālās attīstības ministriju un Ekonomikas ministriju. Jebkura pašvaldība var nepieciešamības gadījumā reģistrēties IMI sistēmā, sazinoties ar Nacionālo IMI koordinatoru (Ekonomikas ministriju), kam ir tiesības piešķirt piekļuvi sistēmai. Pašvaldība var izmantot IMI sistēmas piedāvāto paziņošanas procedūru par tehnisko noteikumu projektiem pakalpojumu jomā, kā arī citas iespējas (piemēram, informācijas pieprasījumus publisko iepirkumu modulī).  Noteikumi Nr. 848 47.punkts šobrīd paredz, ka atbildīgās iestādes var komentēt citu dalībvalstu sagatavotos tehnisko noteikumu projektus pakalpojumu jomā, izmantojot IMI sistēmā pieejamo paziņošanas procedūru, bet nav noteikta kārtība, kādā atbildīgās iestādes sniedz atbildes uz šiem komentāriem. Komentārus var sniegt arī Eiropas Komisija. Tādēļ ir nepieciešams papildināt noteikumus Nr.848, nosakot pienākumu atbildēt uz sniegtajiem komentāriem viena mēneša laikā, izmantojot IMI sistēmu. |
| 3. | Projekta izstrādē iesaistītās institūcijas | Ministrija, AIC, Tiesu administrācija, Iekšlietu ministrijas Informācijas centrs. |
| 4. | Cita informācija | Nav |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā noteiktais attieksies uz:  1) personām, kas izglītību un profesionālo kvalifikāciju ieguvušas Latvijas Republikā, kā arī uz personām, kam ir tiesības strādāt reglamentētajā profesijā Latvijā, un kas pretendē uz EPK saņemšanu profesionālajai darbībai citā dalībvalstī māsas, fizioterapeita, farmaceita, nekustamo īpašumu aģenta vai kalnu gida reglamentētajā profesijā;  2) personām, kas izglītību un profesionālo kvalifikāciju ieguvušas citā dalībvalstī un pretendē uz EPK saņemšanu pastāvīgai profesionālajai darbībai reglamentētajā profesijā vai īslaicīgu profesionālo pakalpojumu sniegšanai Latvijas Republikā māsas, fizioterapeita vai farmaceita profesijā;  3) personām ar profesionālo kvalifikāciju reglamentētajās profesijā, kas skar sabiedrības veselību vai veterinārmedicīnu, vai kurā profesionālā darbība ir saistīta ar bērniem;  4) institūcijām, kas izsniedz profesionālās kvalifikācijas atzīšanas apliecības reglamentētajās profesijās;  5) institūcijām, kas izsniedz sertifikātus, kas dod tiesības strādāt reglamentētajās profesijās, kas skar sabiedrības veselību vai veterinārmedicīnu, vai kurā profesionālā darbība ir saistīta ar bērniem. |
| 2. | | Tiesiskā regulējuma ietekme uz tautsaimniecību un administratīvo slogu | Ņemot vērā jaunu normu ieviešanu, papildus pienākumi būs tiesām un prokuratūras struktūrvienībām un institūcijām, kas sertificē personas ar profesionālo kvalifikāciju vai izsniedz profesionālās kvalifikācijas atzīšanas apliecības reglamentētajās profesijās (elektroniski nosūtīt nolēmumus, par kuriem ir jāizsūta brīdinājumi). Tā kā nav prognozējams šādu gadījumu skaits, nav iespējams aprēķināt radušos administratīvo slogu. Precīzi dati par to, cik daudzos gadījumos tiesa ir ierobežojusi vai liegusi veikt profesionālo darbību noteiktā profesijā, nav pieejami, tomēr nav pamata uzskatīt par šādu nodarījumu skaita iespējamu pieaugumu. Ņemot vērā, ka, vadoties pēc līdzšinējās prakses, šādi gadījumi ir ļoti reti un nav prognozējams, ka tie arī turpmāk radīs tiesām vai citām minētajām institūcijām administratīvo slogu tādā apjomā, kas apgrūtinātu iestādes darbu, šīs normas radītais administratīvais slogs ir nenozīmīgs.  Iekšlietu ministrijas Informācijas centrs, kas administrē Sodu reģistru, nodrošinās informācijas par personām noteiktā soda izpildes un tiesību ierobežojumu kontroli nosūtīšanu AIC, kas būs manuāls darbs un radīs administratīvo slogu. Tā kā nav iespējams prognozēt šādu gadījumu skaitu, nav iespējams aprēķināt radušos administratīvo slogu.  EPK pieteikumu virzības procesā institūcijām, kas izsniedz profesionālās kvalifikācijas atzīšanas apliecības reglamentētajās profesijās, administratīvais slogs samazināsies, jo dokumentu aprite notiks IMI sistēmā elektroniski.  Projekts paredz, ka personām, kas pretendēs uz EPK saņemšanu, pieteikuma un tam pievienoto dokumentu iesniegšana notiks elektroniski, bet papīra formāta dokuments būs jāpievieno tikai atsevišķos gadījumos, līdz ar to administratīvais slogs būs minimāls. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Administratīvo slogu, kas rodas tiesām un Iekšlietu ministrijas Informācijas centram, minimizēs automātiskais savienojums starp Tiesu informācijas sistēmu, Kriminālprocesa informācijas sistēmu un Sodu reģistru, kuru paredzēt izveidot no 2017.gada 1.jūlija. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016. gads** | | Turpmākie trīs gadi (*euro*) | | |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | +165544 | +15815 | +17404 | +17404 | +17404 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | +165544 | +15815 | +17404 | +17404 | +17404 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | +165544 | +15815 | +97886 | +17404 | +17404 |
| 2.1. valsts pamatbudžets | +165544 | +15815 | +97886 | +17404 | +17404 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  | 0 | -80482 | 0 | 0 |
| 3.1. valsts pamatbudžets |  | 0 | -80482 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | -80482 | 0 | 0 |
| 5.1. valsts pamatbudžets | 0 | -80482 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekta īstenošanai ir nepieciešams finansējums Tiesu informācijas sistēmas papildinājuma un Kriminālprocesa informācijas sistēmas un Sodu reģistra papildinājumaizstrādei (1) (finansējuma avots – papildus finansējums Jauno politikas iniciatīvu atbalsta 2017.gadā ietvaros) un vecākā eksperta amata vietas izveidei AIC (2) (finansējuma avots - ministrijas budžets).  1.tabula **Kopsavilkums par papildus nepieciešamo finansējumu:**   |  |  |  |  |  | | --- | --- | --- | --- | --- | | *Mērķis, saņēmējs* | 2016.  *euro* | 2017.  *euro* | 1018.  *euro* | 2019.  *euro* | | Tiesu informācijas sistēmas papildinājuma izstrāde, Tieslietu ministrija | 0 | 68517 | 0 | 0 | | Kriminālprocesa informācijas sistēmas un Sodu reģistra papildinājums, Iekšlietu ministrija | 0 | 11965 |  |  | | **kopā** | **0** | **80482** | **0** | **04** |   1. **2017.gadā ir nepieciešami līdzekļi, lai varētu izveidot efektīvu sistēmu automātiskai datu apmaiņai tiešsaistes režīmā starp Tiesu informācijas sistēmu un Sodu reģistru, tādējādi mazinot tiesas un Iekšlietu ministrijas Informācijas centra administratīvo noslodzi un minimizējot iespējamos kļūdu riskus, kādi pastāv manuālas datu apmaiņas kārtībā.**   * 1. Finansējums tiesu informācijas sistēmas papildinājumu izstrādāšanai savietojamības ar Sodu reģistru nodrošināšanai nepieciešams, lai pārņemtu modernizētās direktīvas prasības attiecībā uz brīdinājumu izsūtīšanas un saņemšanas nosacījumiem. Lai būtu iespējams īstenot grozījumu direktīvas 1.panta 45.daļu, ar kuru tiek izveidots brīdinājuma mehānisms, ir nepieciešams izveidot sistēmu, kas trīs dienu laikā no Tiesu informācijas sistēmas nosūtīs automātiskus paziņojumus Sodu reģistra informācijas sistēmai par tiem profesionāļiem, kam ar tiesas lēmumu pilnībā vai daļēji ierobežots vai liegts veikt profesionālās darbības pavisam vai uz laiku veselības aprūpes jomā un izglītības darbiniekiem, kas saistīti ar nepilngadīgu personu izglītību, kā arī veterinārmediķiem. Saskaņā ar Tieslietu ministrijas sniegto aprēķinu, šāda Tiesu informācijas sistēmas papildinājuma un abu sistēmu sasaistes izstrādāšanas kopējā darbietilpība ir 250 cilvēkdienas, kuras kopumā sastāda sešu atšķirīgu specialitāšu darbinieku (programmētājs, vadošais eksperts, sistēmu analītiķis, dokumentētājs, testētājs, projekta vadītājs) atšķirīga apjoma noslodzi, kas atspoguļota 2.tabulā un kuras izmaksas saskaņā ar šobrīd spēkā esošo uzturēšanas līgumu ir 68517 *euro*, ieskaitot pievienotās vērtības nodokli.   Tiesu informācijas sistēmas savienojuma izveidei ar Sodu reģistru veicamie uzdevumi:   1. Profesiju klasifikatora ieviešana Tiesu informācijas sistēmā un personas profesijas  ieviešana noteiktiem lietas dalībnieku veidiem (jauns datu ievades lauks ar iespēju ievadīt un nodot datus par vienu vai vairākām profesijām vienlaicīgi) 2. Ierobežojuma vai aizlieguma joma /  Ierobežojuma laika posms. 3. Tīmekļa pakalpes izstrāde datu nodošanai Sodu reģistram. TIS pusē tiks izstrādāts konkrētās tīmekļa pakalpes klients, lai sagatavotu datus nodošanai atbilstoši Sodu reģistra datu struktūrai. 4. Nosūtīt/nodot elektroniski nolēmumu datnes.   2.tabula. **Tiesu informācijas sistēmas savienojuma izveides ar Sodu reģistru izdevumi**   |  |  |  |  |  |  | | --- | --- | --- | --- | --- | --- | | Speciālists | Cilvēk-dienu skaits | 1 cilvēk-dienas pakal-pojuma izmaksas (*euro*) | Kopējās izmaksas bez PVN 0% *(euro)* | PVN 21% | Kopējās izmaksas ar PVN (*euro*) | | Program-mētājs | 120 | 230 | 27600 | 5796 | 33396 | | Vadošais eksperts | 25 | 255 | 6375 | 1339 | 7714 | | Sistēmu analītiķis | 25 | 255 | 6375 | 1339 | 7714 | | Dokumen-tētājs | 25 | 180 | 4500 | 945 | 5445 | | Testētājs | 30 | 180 | 5400 | 1134 | 6534 | | Projekta vadītājs | 25 | 255 | 6375 | 1339 | 7714 | | **Kopā:** | **250** |  | **56625** | **11892** | **68517** |   1.2. Kriminālprocesa informācijas sistēmas un Sodu reģistra papildinājums, paredzot jaunu kodifikatoru iekļaušanu, kurā tiks norādīti profesionālās darbības veidi, ja personai ir piemērots papildsods “Aizliegums veikt noteiktas profesionālas darbības”, sasaistes izveidošana starp Tiesu informācijas sistēmu un Sodu reģistru, kā arī saskarnes izveidošana, lai nodrošinātu AIC lietotājiem pieeju Sodu reģistram. Iekšlietu ministrijai (Iekšlietu ministrijas Informācijas centram kā Kriminālprocesa informācijas sistēmas  un Sodu reģistra pārzinim un turētājam) budžeta apakšprogrammā 02.03.00 “Vienotās sakaru un informācijas sistēmas uzturēšana un vadība” 2017.gadam nepieciešams papildu finansējums 11 965 *euro* apmērā, vienlaikus norādot budžeta izdevumu klasifikācijas atbilstoši ekonomiskajām kategorijām kodu (EKK 5000 “Pamatkapitāla veidošana”).  Prognozējamā darbietilpība pilnveidošanai ir 24 cilvēkdienas un pieņemot, ka vienas cilvēkdienas vidējā likme ir 412 *euro*, tehniskā risinājuma pilnveidei ir nepieciešami 11965 *euro*, ieskaitot PVN 21%.  Izmaksu apjomu 412 *euro* nosaka Vispārīgā vienošanās Nr. SL-2013/73 (iepirkuma identifikācijas numurs IeM NVA 2013/20), kas noslēgta 2013.gada 15.augustā starp Iekšlietu ministrijas Informācijas centru un SIA "ABC software" par Informācijas centra "Nacionālās Šengenas informācijas sistēmās (N.SIS), Iekšlietu integrētās informācijas sistēmas (IIIS) reģistru un Kriminālprocesa informācijas sistēmas (KRASS) uzturēšanu".  2. **AIC, lai varētu nodrošināt grozījumu direktīvā noteikto EPK pieteikumu apstrādes, tajā skaitā izdošanas, un brīdinājumu nosūtīšanas un saņemšanas funkciju īstenošanu, ir nepieciešama papildus viena vecākā eksperta amata vietaa.**  **Ir jāņem vērā riski, kas var īstenoties, ja AIC netiks izveidota papildus amata vieta un tādēļ netiks nodrošināta grozījumu direktīvā noteikto EPK izdošanas termiņu ievērošana visiem EPK izdošanas procesā veicamajiem soļiem (piemēram, vienīgā ar EPK izdošanas funkcijām saistītā darbinieka slimības vai atvaļinājuma dēļ), IMI sistēma automātiski nosūtīs pozitīvus lēmumus pēc direktīvā noteiktā termiņa beigām. Līdz ar to AIC nepietiekama administratīvā kapacitātē var radīt draudus pacientu drošībai, proti, EPK var saņemt personas, kuru profesionālā kvalifikācija nav pienācīgi pārbaudīta.**  Lai AIC varētu īstenot EPK izdošanas un brīdinājumu saņemšanas un izsūtīšanas nodrošināšanas funkcijas, kuras nosaka grozījumu direktīva, minimālais kopējais darbinieku skaits ir divas eksperta līmeņa štata vietas.  Ir jāņem vērā, ka dažos gadījumos EPK izdod mītnes valsts kompetentā institūcija, bet citos – uzņemošās valsts kompetentā institūcija un līdz ar to dažos gadījumos AIC īsteno EPK pretendenta mītnes valsts kompetentās institūcijas pienākumus, bet citos – uzņemošās valsts kompetentās institūcijas pienākumus, bet katra gadījuma pārbaudīšana un virzība ir individuāla ar augstu intensitāti laika ziņā, proti, pieteikumu izskatīšana nedrīkst būt ilgāka kā direktīvā noteiktie termiņi. Līdz ar to ir svarīgi nodrošināt **pastāvīgu darbinieku klātbūtni** **un pieejamību**, proti, lai būtu iespējami atvaļinājumi un citas prombūtnes, ir nepieciešami 2 pastāvīgi pilna laika darbinieki. EPK izdošanas noteikumi, kas nosaka atbilstošas institucionālas organizatoriskas struktūras izveidi ir vienādi visām dalībvalstīm neatkarīgi no prognozējamā EPK pieteikumu skaita. Ņemot vērā, ka EPK izdošana un brīdinājumu informācijas apstrāde nebūs vienīgais šo darbinieku pienākums, **tikai EPK izdošanas un brīdinājumu apstrādei nosacīti ir nepieciešama papildus viena pilna laika vecākā eksperta viena amata vieta** ar kvalifikācijas līmeni saskaņā ar 36.amatu saimes II līmeni, 9.mēnešalgu grupas 3.kategoriju.  Profesionālās kvalifikācijas reglamentēto profesiju jomā atzīšanas jautājumos AIC ir izveidota ½ slodzes eksperta amata vieta (tā ir finansēta no valsts budžeta programmas 16.00.00.apakšprogrammas „Eiropas Savienības lietas un starptautiskā sadarbība” EUR 165 544, veicamo uzdevumu aprakstu skat. Šīs sadaļas 7.punktā), līdz ar to var pieņemt, ka ½ no vietas amata vietas jeb 7371 *euro* jau ir piešķirti esošā budžeta ietvaros, bet iztrūkstošo finansējumu ½ slodzei AIC varēs gūt no ieņēmumiem no maksas pakalpojumiem, kuru plānots ir paaugstināt saskaņā ar grozījumiem Ministru kabineta noteikumu projektu **„**Grozījumi Ministru kabineta 2003.gada 10.jūnija noteikumos Nr.298 „Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu**””** atbilstoši Ministru kabineta 2015.gada 18.augusta sēdē dotajam uzdevumam (prot.Nr.40, 30§, 5.punkts), kas pieņemti Ministru kabineta 2016.gada 1.marta sēdē, kā arī AIC var gūt ieņēmumus no maksas pakalpojumiem saskaņā ar noteikumiem Nr.409, līdz ar to valsts budžeta dotācija var tikt daļēji izmantota EPK izdošanas un brīdinājuma mehānisma uzturēšanas funkcijai, ievērojot to, ka sākotnēji EPK pieteikumu un izsūtāmo un saņemamo brīdinājumu skaits būs neliels.  Līdzšinējā pieredze, kā arī no profesionālām asociācijām, kuras pārstāv profesionālus darbiniekus profesijās, kurās tiks izsniegta EPK, saņemtā informācija apliecina, ka nav pamata uzskatīt, ka pirmajos trīs gados EPK pieteikumu skaits būs tik laiks, lai pilnībā segtu vismaz vienas amata vietas uzturēšanas izdevumus. Prognozes liecina, ka 2016.gadā AIC tiks saņemti 6 EPK pieteikumi (gan no Latvijas, gan ārzemēm kopā) un katru gadu to skaits pieaugs par 2 pieteikumiem.  Plānoto ieņēmumu no EPK izdošanas apmēru noteiks grozījumi noteikumos Nr.409. Atbilstoši veiktajiem aprēķiniem EPK pieteikuma izvērtējuma pašizmaksa ir 100 *euro.*  EPK pretendentam samaksa par EPK pieteikuma apstrādi atšķirsies atkarībā no tā, vai EPK pretendenta mītnes zeme ir Latvija un vai profesija ietilpst to profesiju grupā, kas skar pakalpojuma saņēmēja drošību un veselību. Līdz ar to ir paredzēti šāds samaksas apmērs par AIC veikto EPK pieteikumu izvērtējumu:  1) Eiropas profesionālās kartes pieteikuma no personas, kas izglītību un profesionālo kvalifikāciju ieguvusi Latvijas Republikā, kā arī no personas, kam ir tiesības strādāt reglamentētajā profesijā Latvijā, un kas pretendē uz Eiropas profesionālās kartes saņemšanu profesionālajai darbībai reglamentētajā profesijā citā dalībvalstī reglamentētajā profesijā, apstrāde 100 *euro.*  2) Eiropas profesionālās kartes pieteikuma no personas, kas izglītību un profesionālo kvalifikāciju ieguvusi citā dalībvalstī un pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai Latvijas Republikā reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, apstrāde 200 *euro*, tomēr ½ jeb 100 *euro* no šīs summas saņems institūcija, kas izsniedz profesionālās kvalifikācijas atzīšanas apliecības reglamentētajās profesijās.  AIC kā EPK izdošanas infrastruktūrai un cilvēkresursiem nepieciešamais finansējums:  1) Biroja telpu uzturēšana 544 *euro* 2016.g., 726 *euro* 2017., 2018., 2019.g.   * Telpu uzturēšanas izdevumi ietver komunālos pakalpojumus (centrālā apkure, aukstā un siltā ūdens piegāde, kanalizācijas sistēmas apkalpošana, elektrība, atkritumu izvešana) un biroja telpu uzkopšanu.     10 m2 x 5 *euro* /mēn. x 1,21 (PVN) x 9 mēneši 2016.gadā vai 12 mēneši 2017., 2018., 2019.gadā  Izdevumi telpu uzturēšanai un nomai aprēķināti, piemērojot Ministru kabineta 2011.gada 18.janvāra ieteikumus Nr.1 „Vienotās prasības valsts institūciju biroju telpām” nosacījumus, kā arī izmantojot telpu uzturēšanas pakalpojumu sniedzēju publiskotās reklāmas. Saskaņā ar minēto MK ieteikumu 1.pielikuma 2.2.1.apakšpunktu viena darbinieka nosacītās darba vietas vidējā aprēķinātā platība ir 10 m2.  2) Biroja darba telpu iekārtošana un aprīkojums (izdevumi nepieciešami 2016.gadā): 1793 *euro*.   * Darba vietas izveidošana 1 darbiniekiem: 1 x 1793 *euro* Attālinātam darbam un komandējumiem nepieciešamais portatīvais dators 1110 *euro*. Biroja telpām – galds, 285 *euro*, krēsls *–* 185 *euro,* telefons – 213 *euro.*   3) Darbam nepieciešamie izdevumi 342 *euro* 2016.g. 456 *euro* 2017., 2018., 2019.g. (2016. 9 mēneši, 2017., 2018.g.), aprēķins 38 *euro* /mēnesī (kancelejas preces, sakari) x 9 mēneši 2016.g. vai 12 mēn. 2017., 2018., 2019.g.  4) Komandējumi 1480 *euro* (2016., 2017., 2018. g.) uz ārzemēm nepieciešami 2 ārvalstu komandējumi gadā (dienas nauda, vidēji: 40 *euro* x 2 dienas x 2 braucieni = 160 *euro*; naktsmītnes apmaksa, vidēji: 80 *euro* x 4 naktis=320 *euro*; ceļa izdevumi, vidēji – 500 *euro* x 2 = 1000 *euro*.  5) Atlīdzība gadā 1 darbiniekam 11 056 *euro* 2016.g., 14742 *euro* 2017., 2018., 2019.g.: 994,00 *euro* /mēnesī x 1,2359 x 9 mēneši 2016.g. vai 12 mēneši 2017., 2018., 2019.g., eksperta štata vieta ar kvalifikācijas līmeni saskaņā ar 36.amatu saimes II līmeni, 9.mēnešalgu grupas 3.kategoriju.  6) Neparedzētie izdevumi ir plānoti, ņemot vērā, ka grozījumu direktīvas ieviešana notiek visās dalībvalstīs un dažādus pasākumus, kā sanāksmes, semināri, Eiropas Komisija var organizēt, par to informējot īsi pirms sanāksmes un to norises laiku nav iespējams paredzēt un ietekmēt, līdz ar to precīzi paredzēt budžetā.  3. tabula. **Kopsavilkums par nepieciešamajiem izdevumiem AIC, lai nodrošinātu EPK izdošanu un brīdinājumu saņemšanas un izsūtīšanas īstenošanu**   |  |  |  |  |  | | --- | --- | --- | --- | --- | |  | 2016.  *euro* | 2017. *euro* | 2018. *euro* | 2019. *euro* | | **Kopējais nepieciešamais finansējums** | | | | | | Biroja telpu uzturēšana | 544 | 726 | 726 | 726 | | Biroja telpu iekārtošana | 1793 | 0 | 0 | 0 | | Darbam nepieciešamie izdevumi | 342 | 456 | 456 | 456 | | Komandējumi | 1480 | 1480 | 1480 | 1480 | | Atlīdzība gadā 1 darbiniekam | 11056 | 14742 | 14742 | 14742 | | Neparedzēti izdevumi | 600 | 800 | 1000 | 1200 | | **Kopā** | **15815** | **18204** | **18404** | **18604** | | **AIC ieņēmumi no maksas pakalpojuma par EPK izdošanu** | | | |  | | Provizoriskie ieņēmumi no EPK izdošanas | 600 | 800 | 1000 | 1200 | | **Papildus nepieciešamais finansējums (starpība starp kopējo nepieciešamo finansējumu un AIC ieņēmumiem no maksas pakalpojumiem par EPK izdošanu)** | | | | | | **Kopā** | **15215** | **17404** | **17404** | **17404** |   EPK izdošanas izmaksas grozījumos noteikumos Nr.409 aplēstas salīdzinoši ar starptautiski aprēķinātajiem paraugiem un vērtējamas kā minimālās izmaksas apstākļos, kuros visu dokumentu aprite norisinās nevainojami un dokumentu autentiskuma un cita veida pārbaudes nav vajadzīgas. Kā liecina pieredze, šādi gadījumi ir mazākumā. Laika ilgumu, kas būtu jāvelta viena EPK pretendenta pieteikuma apstrādei nav iespējams noteikt kā vidējo rādītāju, jo modelējot tālāk atspoguļoto iespējamo EPK izsniegšanas reālo situāciju, proti, cik ilgu laiku būs jāvelta katram individuālam pieteikumam, nav iespējams precīzi noteikt, cik daudz un kādas izziņas būs jāpieprasa un kādas dokumentu pārbaudes jāveic. Tāpat nevar precīzi noteikt, uz cik daudziem un kādiem informācijas pieprasījumiem no citu valstu kompetentajām institūcijām būs jāatbild.    EPK izsniegšanas pieteikuma izskatīšanas process:  1) EPK pieteikuma IMI sistēmā saņemšana un izskatīšana;  2) ja ir saņemti rakstveida vai mutvārdu EPK pieteikumi, Akadēmiskās informācijas centrs pretendenta vārdā aizpilda EPK pieteikumu Direktīvas 2005/36/EK 4.b panta 1. punktā minētajā tiešsaistes rīkā;  3) ja EPK iesniedzējs pieteikumā deklarē, ka viņa mītnes valsts ir Latvijas Republika, pārbaude, vai pretendentam ir likumīgs statuss, t.i. vai viņa profesionālā kvalifikācija ir atzīta;  4) ja nav apstiprinājuma pretendenta likumīgajam statusam, pieprasījuma sagatavošana un nosūtīšana ar lūgumu apliecināt tā likumīgo statusu nedēļas laikā. Nepieciešamo un trūkstošo dokumentu pieprasīšana, piemēram, apliecinātas dokumentu kopijas;  5) gadījumā, ja pretendentam pieteikuma iesniegšanas brīdī nav likumīga statusa, uz norādīto dalībvalsti, kurā pretendents ir ieguvis nepieciešamo profesionālo kvalifikāciju, ir jāsagatavo un jānosūta pieteikumu tās dalībvalsts kompetentajai iestādei, kura izsniegusi nepieciešamo profesionālo kvalifikāciju;  6) EPK pieteikumu pārsūtīšana kompetentajai iestādei – institūcijai, kas izsniedz profesionālās kvalifikācijas apliecības māsas, farmaceita un fizioterapeita profesijās, pieteikumam pievienoto profesionālo kvalifikāciju apliecinošo dokumentu izskatīšanai un argumentēta atzinuma sagatavošanai, kas kalpos par pamatu lēmuma pieņemšanai;  7) pirms apstiprina pretendenta *IMI* sistēmāaugšuplādētā dokumenta autentiskumu un derīgumu, jāapraksta katra dokumenta saturu iepriekš sagatavotos laukos *IMI* sistēmā. Ja nepieciešams, mītnes valsts kompetentā iestāde nodrošina, ka informācija, kas apraksta dokumentus, kurus iesniedzis pretendents ar Direktīvas 2005/36/EK 4.b panta 1. punktā minētā tiešsaistes rīka starpniecību, ir precīza;  8) situācijā, kad nepieciešamo dokumentu izsniegusi mītnes valsts cita valsts iestāde un pastāv pamatotas šaubas, mītnes valsts kompetentā iestāde lūdz attiecīgajai valsts iestādei apstiprināt konkrētā dokumenta derīgumu un autentiskumu. Pēc apstiprinājuma saņemšanas tā apliecina *IMI* sistēmā, ka minētais dokuments ir derīgs un autentisks;  9) ja dokuments tika izsniegts citā dalībvalstī, mītnes valsts kompetentā iestāde ar *IMI* sistēmasstarpniecību sazinās ar attiecīgās dalībvalsts kompetento iestādi, kas ir atbildīga par EPK pieteikumiem (vai citu konkrētās dalībvalsts attiecīgo valsts iestādi, kas reģistrēta *IMI* sistēmā), lai pārbaudītu konkrētā dokumenta derīgumu un autentiskumu. Pēc pārbaudes pabeigšanas tā apliecina *IMI* sistēmā, ka citas dalībvalsts kompetentā iestāde ir apstiprinājusi attiecīgā dokumenta derīgumu un autentiskumu;  10) nekavējoties jāatbild uz visiem EPK pretendenta mītnes valsts kompetentās iestādes informācijas pieprasījumiem;  11) precizē *IMI* sistēmā tos dokumentus, par kuriem tās pretendentam ir pieprasījušas apliecinātas kopijas vai apliecinātus tulkojumus, un paziņo šo informāciju pārējām dalībvalstīm ar *IMI* sistēmasstarpniecību. Ja pastāv pamatotas šaubas par citā dalībvalstī apliecināta tulkojuma derīgumu un autentiskumu, dalībvalsts kompetentā iestāde attiecīgajām iestādēm citā dalībvalstī lūdz sniegt papildu informāciju, izmantojot *IMI* sistēmu;  12) ja AIC kā uzņēmējas dalībvalsts kompetentā iestāde pieņem lēmumu piemērot kompensācijas pasākumus saskaņā ar Direktīvas 2005/36/EK 14. pantu vai 7. panta 4. punktu, šāds lēmums arī ietver informāciju par noteikto kompensācijas pasākumu saturu, kompensācijas pasākumu pamatojumu un visas pretendenta saistības informēt kompetento iestādi par kompensācijas pasākumu pabeigšanu. EPK izskatīšanu aptur, līdz pretendents ir pabeidzis kompensācijas pasākumus. Informācija ir jākomunicē ar EPK pretendentu un kompensācijas pasākumus noteikušo kompetento institūciju;  13) uzņēmējas dalībvalsts kompetentā iestāde apstiprina *IMI* sistēmā, ka ir sekmīgi pabeigti kompensācijas pasākumi, un izdod EPK. Ja uzņēmējas dalībvalsts kompetentā iestāde pieņem lēmumu atteikties izdot EPK, šādā lēmumā izklāsta arī pamatojumus. Dalībvalstis nodrošina, ka attiecīgajai personai ir pieejami atbilstoši tiesiskās aizsardzības līdzekļi attiecībā uz lēmumu atteikties izdot EPK, un sniedz attiecīgajam pretendentam informāciju par tiesībām pārsūdzēt lēmumu saskaņā ar valsts tiesību aktiem. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešami finansiāli ieguldījumi, lai ieviestu grozījumu direktīvā noteiktos pasākumus.  2016.gadā izdevumi 15215 *euro* kopsummā, bet turpmākajos 2017., 2018. un 2019.gadā tiek segti no valsts dotācijas AIC, kuras kopējais apjoms 2016.gadā ir 635 588*euro* saskaņā ar 2015.gada 29.decembrī starp Izglītības un zinātnes ministriju un AIC noslēgto līgumu Nr.01-27/350 un kas tiek piešķirta šādu uzdevumu īstenošanai:  1. no valsts budžeta programmas 16.00.00.apakšprogrammas „Eiropas Savienības lietas un starptautiskā sadarbība” **EUR 165 544** (viens simts sešdesmit pieci tūkstoši pieci simti četrdesmit četri *euro*);   * īstenot Eiropas Padomes un Apvienoto Nāciju Izglītības, zinātnes un kultūras organizācijas (UNESCO) diplomatzīšanas un informācijas centru tīkla (ENIC) un Eiropas Savienības Nacionālo akadēmiskās atzīšanas centru tīkla (NARIC) darbību Latvijā; * īstenot informācijas institūcijas darbību attiecībā uz reglamentētajām profesijām, t.i., nodrošināt informācijas institūcijas funkciju veikšanu attiecībā uz reglamentētajām profesijām, Eiropas profesionālās kartes pieteikumu apstrādi, ieskaitot Eiropas profesionālās kartes pieteikumu saņemšanu, virzīšanu, Eiropas profesionālās kartes pretendentu personiskās lietas vešanu, Eiropas profesionālās kartes izdošanu un anulēšanu, informācijas apriti par personām ar profesionālo kvalifikāciju, kam ierobežotas vai liegtas tiesības veikt profesionālo darbību reglamentētajā profesijā, saskaņā ar likuma „Par reglamentētajām profesijām un profesionālās kvalifikācijas atzīšanu” 56. panta trešo, piekto un sesto daļu, kā arī ar saskaņā ar Ministru kabineta 2002.gada 16.jūlija noteikumiem Nr.300 „Noteikumi par informācijas institūcijām attiecībā uz reglamentētajām profesijām” un Ministru kabineta 2006.gada 14.februāra noteikumiem Nr.128 „Noteikumi par institūcijām, kas izsniedz Latvijas Republikas iedzīvotājiem nepieciešamos dokumentus viņu profesionālās kvalifikācijas atzīšanai ārvalstīs, un šo dokumentu izsniegšanas kārtību”;   2. no valsts budžeta programmas 70.11.00 apakšprogrammas „Dalība Eiropas Savienības izglītības sadarbības projektos” **EUR 184 775** (viens simts astoņdesmit četri tūkstoši septiņi simti septiņdesmit pieci *euro*);   * īstenot Eiropas Profesionālās izglītības attīstības centra (CEDEFOP) profesionālās izglītības informācijas tīkla ReferNet Latvijas kontaktpunkta darbību; * veikt Latvijas Nacionālā Europass centra funkcijas, t.i. nodrošināt Nacionālā Europass centra darbību saskaņā ar Eiropas Parlamenta un Padomes 2004.gada 15.decembra lēmumu Nr.2241/2004/EK par Kopienas vienotu ietvaru kvalifikāciju un kompetenču caurskatāmībai; * veikt Eiropas kvalifikāciju ietvarstruktūras nacionālā kontaktpunkta funkcijas un uzsākt nacionālās kvalifikāciju datubāzes izveidi atbilstoši Eiropas kvalifikāciju ietvarstruktūras prasībām, t.i. nodrošināt nacionālās kvalifikāciju ietvarstruktūras saikni ar Eiropas kvalifikāciju ietvarstruktūru (Eiropas Parlamenta un Padomes ieteikums (2008.gada 23.aprīlis) par Eiropas kvalifikāciju ietvarstruktūras izveidošanu mūžizglītībai) un nacionālās kvalifikāciju datu bāzes izveidi;; * veikt ārvalstu izglītības dokumentu ekspertīzi un novērtēšanu saskaņā ar Izglītības likuma 11.1pantu un Augstskolu likuma 85.pantu, un atbilstoši Eiropas reģiona konvencijai par tādu kvalifikāciju atzīšanu, kas saistītas ar augstāko izglītību (1997.) un Eiropas Komisijas, UNESCO, Eiropas Padomes kopīgajām ENIC/NARIC darbības vadlīnijām (2004.);   sadarbībā ar Ministriju un citām attiecīgām iestādēm nodrošināt  Latvijas dalību Eiropas Komisijas projektā „*Study in Europe*” par studentu piesaisti no trešajām valstīm;  3. no valsts budžeta programmas 97.02.00. apakšprogrammas „Izglītības sistēmas vadības nodrošināšana” **EUR 34 812** (trīsdesmit četri tūkstoši astoņi simti divpadsmit *euro*);   * īstenot iepriekš iegūtas augstākās izglītības pielīdzināšanu Augstskolu likumā noteiktajiem grādiem un profesionālajām kvalifikācijām atbilstoši Ministru kabineta 2012.gada 28.februāra noteikumos Nr.142 „Grādu un profesionālo kvalifikāciju pielīdzināšanas kārtība” noteiktajam.   4. no valsts budžeta programmas 03.13.00 „Studiju virzienu akreditācija” **EUR 250 457** (divi simti piecdesmit tūkstoši četri simti piecdesmit septiņi *euro).*   * nodrošināt informācijas ievadīšanu un aktualizēšanu Valsts izglītības informācijas sistēmā par augstākās izglītības iestāžu un studiju virzienu akreditāciju un studiju programmu licencēšanu; * organizēt augstskolu, koledžu un studiju virzienu akreditāciju atbilstoši Ministru kabineta 2015.gada 14.jūlija noteikumos Nr.407 „Augstskolu, koledžu un studiju virzienu akreditācijas noteikumi” noteiktajam un studiju programmu licencēšanu atbilstoši Ministru kabineta 2015.gada 14.jūlija noteikumos Nr.408 „Studiju programmu licencēšanas noteikumi” noteiktajam. * īstenot augstskolu un koledžu akreditācijā, studiju virzienu akreditācijā un studiju programmu licencēšanā iesaistīto ekspertu apmācības; * īstenot integrāciju Eiropas augstākās izglītības telpas kvalitātes nodrošināšanas tīklā, dibinot partnerību, piedaloties aktivitātēs un organizētajos pasākumos, organizējot darbinieku kapacitātes celšanu.   Jautājumu par Iekšlietu ministrijai un Tieslietu ministrijai papildu nepieciešamo finansējumu 2017. gadam Kriminālprocesa informācijas sistēmas un Sodu reģistra papildinājuma izstrādei 11 965 *euro* apmērā un Tiesu informācijas sistēmas papildinājuma izstrādei 68 517 *euro* apmērā, kas nepieciešams, lai nodrošinātu Direktīvas 2013/55/ES[[1]](#footnote-1) transponēšanu attiecībā uz tajā noteikto datu apmaiņu, izskatīt likumprojekta „Par vidēja termiņa budžeta ietvaru 2017., 2018. un 2019.gadam” un likumprojekta „Par valsts budžetu 2017.gadam” sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem atbilstoši valsts budžeta finansiālajām iespējām.  Direktīva ir sekundārs tiesību akts, kas pieņemta uz Līguma par Eiropas Savienības darbību (turpmāk – LESD) 288. panta pamata. ES institūcijas, pieņemot direktīvu, nosaka sasniedzamo mērķi, savukārt dalībvalstu uzdevums ir savlaicīgi iestrādāt direktīvas nosacījumus nacionālajos normatīvajos aktos attiecīgā direktīvas mērķa sasniegšanai. Līdz ar to grozījumu direktīva ir Latvijas Republikai kā Eiropas savienības dalībvalstij saistoša (<http://ec.europa.eu/atwork/applying-eu-law/index_en.htm>).  Direktīvas 2013/55/ES prasību transponēšanai nepieciešamos Ministru kabineta noteikumu projektus nepieciešams pieņemt ne tikai tādēļ, lai novērstu Eiropas Komisijas uzsākto pārkāpuma procedūras lietu, bet arī, lai izvairītos no tiesvedības Eiropas Savienības Tiesā un ar to saistītajiem finanšu sankciju riskiem. Ja Latvijas Republika neizpildīs pienākumu paziņot par Direktīvas 2013/55/ES transponēšanas pasākumiem, Eiropas Komisijai būs tiesības pret Latvijas Republiku vērsties Eiropas Savienības Tiesā. Šādā gadījumā Eiropas Savienības Tiesa saskaņā ar Līguma par Eiropas Savienības darbību 260. panta 3.punktu Latvijas Republikai var piemērot finanšu sankcijas – gan sodanaudu, gan kavējuma naudu, neizslēdzot vienu vai otru – jau ar pirmo, konstatējošo spriedumu. Šobrīd Latvijas Republikai minimālā soda nauda ir noteikta 400 000 *euro* apmērā, savukārt kavējuma nauda ir noteikta no 482,40 *euro* līdz 28 944 *euro* apmērā par katru kavējuma dienu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2015.gada 14.jūlija noteikumos Nr.409 „Akadēmiskās informācijas centra maksas pakalpojumu cenrādis”, izsludināti Valsts sekretāru sanāksmē 2016.gada 14.janvārī (prot.Nr.2, 7.§) |
| 2. | Atbildīgā institūcija | Ministrija |
| 3. | Cita informācija | Nav |

**V. Tiesību akta projekta atbilstība Latvijas Republikas starptautiskajām saistībām**

|  |  |  |
| --- | --- | --- |
| 1. | Saistības pret Eiropas Savienību | Ar projektu tiek pārņemti šādi Eiropas Savienības tiesību akti:  1. Eiropas Parlamenta un Padomes 2013.gada 20.novembra Direktīva Nr.2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ);  2. Eiropas Komisijas 2015. gada 24. jūnija Īstenošanas regula Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK.  Normatīvajiem aktiem Eiropas Savienības un Eiropas Ekonomikas zonas valstu minētajā direktīvā un regulā noteikto prasību izpildīšanai ir jāstājas spēkā līdz 2016.gada 18.janvārim, tādēļ projekta pieņemšanas termiņš ir neatliekams. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | | |
| Attiecīgā ES tiesību akta datums, numurs un nosaukums | Projekts ietver šādu EK tiesību aktu nosacījumus:   * Eiropas Parlamenta un Padomes 2013.gada 20.novembra Direktīva Nr.2013/55/ES ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr.1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (dokuments attiecas uz EEZ); * Eiropas Komisijas 2015. gada 24. jūnija Īstenošanas regula Nr.2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK. | | | | | |
| A | B | | C | | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Grozījumu direktīvas 1.panta 5) daļa  (par direktīvas 4.a panta 1., 3.punktu) | Projekta VII, VIII, IX nodaļas | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.a panta 5.punktu) | Projekta 53.1. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.b panta 1., 2. punktu) | Projekta 51.punkts, 53.6.apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.b panta 3. punktu) | Projekta 54.1., 62.1. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.c panta 1. punktu) | Projekta 54.2. apakšpunkts  Direktīvas 2005/36/EK 4.c panta 1.punkta ceturtajā teikumā paredzēto noteikumu attiecībā uz deklarāciju iesniegšanu ir paredzēts iestrādāt grozījumos Ministru kabineta 2009.gada 28.jūlija noteikumos Nr.818 „Noteikumi par īslaicīgu profesionālo pakalpojumu sniegšanu Latvijas Republikā reglamentētā profesijā”. | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.c panta 3. punktu) | Projekta 52. punkts un 53.2. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa (par direktīvas 4.c. panta 2.punktu un 4.d panta 7.punktu) | Projekta 61.punkts | | | Tiks ieviesta pilnībā | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.c panta 4. punktu) | Projekta 56.punkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.d panta 1. punktu) | Projekta 62.2. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.d panta 2., 3. punktu) | Projekta 55.3. apakšpunkts | | Tiks ieviesta pilnībā | | | Neparedzēs stingrākas prasības attiecībā uz direktīvas 4.d panta 2.punktu, bet paredzēs daļēji stingrākas prasības attiecībā uz direktīvas 4.d panta 3.punktu. Projekta paredz, ka fizioterapeita profesijā lēmums par EPK izdošanu ir jāpieņem viena mēneša laikā saskaņā ar Administratīvā procesa likumu, bet direktīvas 4.d panta 3.punkts paredz divus mēnešus šī lēmuma pieņemšanai. Tomēr nepieciešamības gadījumā šī lēmuma pieņemšanas termiņš var tikt pagarināts kopumā par vienu mēnesi un četrām nedēļām (noteikumu 56.5.apakšpunkts). |
| Grozījumu direktīvas 1.panta 5) daļa  (par direktīvas 4.d panta 4. punktu) | Projekta 57.4. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.d panta 5. punktu) | Projekta 57 5. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.e panta 1., 2., 3. punktu) | Projekta 53.3., 53.4. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.e panta 5. punkta pirmā daļa) | Projekta 52.punkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.e panta 5. punkta otrā daļa) | Projekta 53.5., 58.4. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 5) daļa  (par direktīvas 4.e panta 7. punkts) | Projekta 55.4. apakšpunkts | | Tiks ieviesta pilnībā | | | Neparedzēs stingrākas prasības. |
| Grozījumu direktīvas 1.panta 16) daļa  (21.a.panta 1.punktu) | Projekta 44.punkts | | Ieviests pilnībā | | | Neparedz stingrākas prasības. |
| Grozījumu direktīvas 1.panta 5) daļa  (par direktīvas 56.a pantu) | Projekta 32., 33., 34..punkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 3., 4.pants | Projekta 51., 52. punkts. | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 6.panta 1., 2., 3. punkts | Projekta 54., 62. punkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 6.panta 4.punkts | Projekta 61.3. apakšpunkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 9.pants | Projekta 54.1., 55.,1., 62.1.apakšpunkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 10.panta 2.punkts | Projekta 53.1. apakšpunkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 14.pants | Projekta 58.3. apakšpunkts, 60.punkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 15.panta 2.punkts | Projekta 53.1. apakšpunkts | | Tiks ieviesta pilnībā | | | Neparedzēs stingrākas prasības. |
| Regulas 17., 18.pants | Projekta 51.punkts | | Tiks ieviesta pilnībā | | | Neparedzēs stingrākas prasības. |
| Regulas Nr.2015/983 20.pants | Projekta 54.2.2., 55.3. apakšpunkts | | Tiks ieviesta pilnībā | | | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | | Projekts paredz Latvijas Republikā izmantot regulas Nr.2015/983 9.pantā noteikto iespēju izvēlēties noteikt maksu par EPK izdošanu vai pieteikumu apstrādi. EPK izdošana ir uzskatāma elektronisku analogu līdz šim īstenotajai profesionālās kvalifikācijas atzīšanai, kas tika un arvien turpinās tikt veikta ar fiziskiem dokumentiem papīra formātā, kas tiek īstenota par maksu. Jāņem vērā, ka no valsts budžeta papildus līdzekļi profesionālās kvalifikācijas atzīšanas administratīvās spējas funkcijas stiprināšanai nav piešķirti (Ministru kabineta 12.08.2014. sēdē (prot.Nr.43, 39.§, 2.p.), Ministru kabineta 18.08.2015. sēdē (prot.Nr.40, 30.§, 4.,5.p.). EPK izdošanu par maksu paredz arī kvalifikācijas atzīšanas likums. Ar mērķi noteikt vienlīdzīgus noteikumus visiem profesionālās kvalifikācijas atzīšanas pretendentiem, kā arī, lai iespējami mazākā mērā ietekmētu valsts budžetu, projekts paredz noteikt maksu par EPK izdošanu. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | Projekts šo jomu neskar. | | | |
| Cita informācija | | | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | | |
| A | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | | |
| Cita informācija | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika publicēts ministrijas tīmekļa vietnē nekavējoties pēc tā izsludināšanas Valsts sekretāru sanāksmē.  Pēc projekta pieņemšanas informācija par to tiks publicēta vienotā kontaktpunkta vietnē [www.Latvija.lv](http://www.Latvija.lv), kā arī AIC mājas lapā. |
| 2. | Sabiedrības līdzdalība projekta izstrādē | Projekta izstrādes laikā notikušas elektroniskas un tiešas konsultācijas sanāksmju veidā ar AIC, kā arī ar institūcijām, kas izsniedz profesionālās kvalifikācijas atzīšanas apliecības farmaceita, māsas un fizioterapeita reglamentētajās profesijās, t.i. ar Latvijas Farmaceitu biedrību, Veselības inspekciju un Latvijas Ārstniecības personu profesionālo organizāciju savienību. |
| 3. | Sabiedrības līdzdalības rezultāti | AIC, Latvijas Farmaceitu biedrības, Veselības inspekcijas un Latvijas Ārstniecības personu profesionālo organizāciju savienības sniegtā informācija ir ņemta vērā, izstrādājot projektu. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta īstenošanā tiks iesaistītas šādas institūcijas:   * AIC, * Latvijas Farmaceitu biedrība, * Veselības inspekcija, * Latvijas Ārstniecības personu profesionālo organizāciju savienība, * Pilsonības un migrācijas lietu pārvalde, * Tiesas, * Iekšlietu ministrijas Informācijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | EPK izdošanas un brīdinājuma mehānisma darbības nodrošināšanai AIC ir nepieciešams izveidot vismaz 1 papildu vecākā eksperta amata vietu. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāra p.i. – Valsts sekretāra vietniece – Politikas iniciatīvu un attīstības

departamenta direktore Gunta Arāja

21.06.2016. 8:46

7514

I.Stūre, 67047899

Inese.Sture@izm.gov.lv

1. Eiropas Parlamenta un Padomes 2013. gada 20. novembra Direktīva 2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu). [↑](#footnote-ref-1)